text: 
  Vi er sultne og bliver afvist på alle restauranter. I en sidegade 
  blinker en facade i grøn neon. Her kan vi få noget at spise, men 
  vi må betale for at komme ind. Baren er mørk og aflang og fuld af 
  forretningsmænd. Smukke, bemalede kvinder i stramme kjoler cirkulerer 
  langs rækken af jakkesætmænd. Det er afgjort en luderbar. Væggene er 
  typisk prydet med coca colareklamer og spejle. Jeg husker en 
  vandrehistorie om, at man i Tjekkoslovakiet kunne købe en luder for 
  et stykke sæbe. En historie, som fortæller om den fattigdom, der også
   i dag er manges virkelighed.
  
  Jeg ser langt efter en smuk luder med mørkt hår og en blød, rund 
  krop. Hende ville jeg gerne smøre ind i sæbe, men jeg får øje på 
  de to store dørmænd og ved, at de vil score hver en mønt, jeg har.
   Vi drikker gin og juice og forsvinder i en taxi til den første 
  bar.
  
  
  
  